Pielikums

Veselības ministrijas Datums skatāms laika zīmogā

rīkojumam Nr. 207

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2006.gada 4.aprīļa noteikumos Nr.265 “Medicīnisko dokumentu lietvedības kārtība” (turpmāk – noteikumu projekts) |
| 3. | Politikas joma un nozare vai teritorija | Veselības nozares politika. |
| 4. | Dokumenta mērķgrupas | Noteikumu projekta tiesiskais regulējums attiecas uz ārstniecības iestādēm, ārstniecības personām, ģimenes ārstiem (primārās veselības aprūpes internistiem, primārās veselības aprūpes pediatriem), neatliekamās medicīniskās palīdzības sniedzējiem, pacientiem. |
| 5. | Dokumenta mērķis un sākotnēji identificētās problēmas būtība | Nodrošināt vienotu izpratni par medicīnisko dokumentu sagatavošanu un apstrādi ārstniecības iestāžu informācijas sistēmās paskaidrojot, ka medicīniskie ieraksti elektroniski tiek uzkrāti ārstniecības iestāžu elektroniskajās informācijas sistēmās saskaņā ar normatīvajiem aktiem par elektroniskajiem dokumentiem. Veicināt operativitāti pacienta veselības aprūpes pārņemšanā un nepārtrauktības nodrošināšanā, ģimenes ārstu maiņas gadījumā, nosakot termiņu ģimenes ārstam pilnīgas medicīniskās dokumentācijas nodošanai citam – pacienta izraudzītam ģimenes ārstam.Pagarināt Neatliekamās medicīniskās palīdzības (turpmāk - NMP) izsaukuma kartes uzglabāšanas termiņu atbilstoši termiņam kādā pacientam ir tiesības saņemt atlīdzību no Ārstniecības riska fonda par viņa dzīvībai, vai veselībai nodarīto kaitējumu. Precizēt NMP izsaukuma kartē un pavadlapā norādāmo informāciju, izslēdzot no šiem dokumentiem informāciju, kas nav nepieciešama sniegtās medicīniskās palīdzības dokumentēšanai.Veicināt efektivitāti NMP pavadlapas un tās talona elektroniskā apstrādē, nosakot tajā iekļaujamo informāciju, bet nenosakot dokumenta vizuālo noformējumu. Veikt izmaiņas veidlapā “Nosūtījums uz Veselības un darbspēju ekspertīzes ārstu valsts komisiju (veidlapa Nr. 088/u)”. |
| 6. | Dokumenta izstrādes laiks un plānotā virzība | Noteikumu projektus plānots pieteikt izsludināšanai Valsts sekretāru sanāksmē pēc publiskās apspriešanas. |
| 7. | Dokumenti | Ministru kabineta noteikumu projekts “Grozījumi Ministru kabineta 2006.gada 4.aprīļa noteikumos Nr.265 “Medicīnisko dokumentu lietvedības kārtība”” (datne:VMnot\_190721\_265),Ministru kabineta noteikumu projekta sākotnējās ietekmes novērtējuma ziņojums (datne: VManot\_190721\_265). |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties noteikumu projekta izstrādē, rakstiski sniedzot viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.3.apakšpunktam. |
| 9. | Pieteikšanās līdzdalībai | Priekšlikumus par noteikumu projektu, norādot kontaktinformāciju (vārdu, uzvārdu, adresi, tālruņa numuru, e-pasta adresi un pārstāvēto institūciju, ja attiecināms), iespējams sniegt rakstiski līdz 2021. gada 31.augustam, sūtot uz e-pastu vm@vm.gov.lv. |
| 10. | Cita informācija | Nav  |
| 11. | Atbildīgā amatpersona | Laura Boltāne, tālrunis 67876154, laura.boltane@vm.gov.lv  |

Departamenta direktors/pastāvīgās nodaļas vadītājs: Laura Boltāne

 (vārds, uzvārds)

Valsts sekretārs: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I. Dreika